Presència d’Eresus cinnaberinus 
(Olivier, 1789) (Eresidae; Araneae) a les 
Balears. Noves dades sobre Eresidae 
de la Mediterrania occidental 


Guillem X. PONS i Francisco RUIZ 





SOCIETAT D'HISTORIA 
NATURAL DE LES BALEARS 


Introducció 


Pons, G.X. i Ruiz, F. 1995. Presència d'Eresus cinnaberinus (Olivier, 1789) 
(Eresidae, Araneae) a les Balears. Noves dades sobre Eresidae de la 
Mediterrània occidental. Boll Soc. Hist. Nat. Balears, 38:89-94. ISSN 0212-260X. 
Palma de Mallorca. 


Es dóna la primera citació d'un representant de la família Eresidae (Araneae) a 
les Balears. Eresus cinnaberinus fou recol-lectat a Costitx (Mallorca). Aquesta és 
una espècie sedentària de dispersió limitada, d'aquí el seu interès biogeogràfic. 
Es discuteix sobre la seva possible introducció a les Balears. Es donen noves 
dades d'Eresus cinnaberinus i Stegodyphus lineatus (Eresidae) de la Mediterrània 
occidental. 

PRESENCE OF Eresus cinnaberinus (OLIVIER, 1789) (ERESIDAE: ARANEAE) 
ON THE BALEARIC ISLANDS. NEVV RECORDS OF ERESIDAE FROM THE 
VVESTERN MEDITERRANEAN. The first record of the family Eresidae (Araneae) 
on the Balearics is given. Eresus cinnaberinus vvas captured in Costitx (Mallorca). 
The biogeographical interest of such species is high due to its low dispersal 
capability. The possibility of human-mediated dispersal on the Balearic Islands is 
discussed. Eresus cinnaberinus and Stegodyphus lineatus (Eresidae) are new 
records for the western Mediterranean. 

per la meitat sud de la regió Paleàrtica 
i Africa (Lehtinen, 1967). Han estat 


Els aràcnids de les Balears han descrits onze gèneres: Stegodyphus, 
estat una classe molt poc estudiada. La Magunia, Paradonea, Adonea, Eresus, 
família Eresidae és un grup amb Dresserus, Gandanameno, vDorceus, 
poques espècies, que es distribueixen Seothyra, Penestomus i Wajane. A 

Europa occidental està representada, 
almanco, per dues espècies: Eresus 
cinnaberinus (Olivier, 1789), amb 
distribució Paleartica, i Stegodyphus 
lineatus (Latreille, 1817), coneguda de 
la regió Etiòpica oriental i de la 
Mediterrania. 

El motiu d’aquesta nota és la de 
donar a conéixer una série de dades 
sobre dues espècies de les que es 
compta amb molt poca informacié i amb 
pocs especimens depositats en Museus 
(Kraus i Kraus, 1988; P. Hillyard, com. 
pers.). Tots els exemplars estudiats 
estan depositats a la col-lecció Museu 
de la Naturalesa de les llles Balears 
(MNCM) i al Museu de de Ciències 
Naturals de Lluc (col. F. Ruiz). 


Eresus cinnaberinus (Olivier, 1789) 


Eresus 0 cinnaberinus ha estat 
tractada en múltiples ocasions com 
Eresus niger. No obstant, s'ha optat per 
seguir el criteri establert per Lehtinen 
(1967) així com d'altres autors 
posteriors (Platnick, 1989; Roberts, 
1995; Melic, 1995). 

Espècie robusta, amb la disposició 
ocular que caracteritza a tota la Fami- 
lia. Eresus cinnaberinus presenta un 
marcat dimorfisme sexual. El mascle 
posseeix un prosoma negre i un opis- 
tosoma vermell amb quatre taques 
negres. La femella és totalment negre. 
El tegument està provist, ambdós se- 
xes, de sedes blanques. El mascle pot 
alcancar uns 10 mm de longitud mentre 
que la femella arriba als 25 mm. 

Les femelles d'Eresus cinnaberinus 
rarament són descobertes, doncs són 
més sedentàries i resten amagades en 


els seus caus, normalment sota pedres. 
Aquests són molt semblants als dels 
gènere Stegodiphus. Es un tub de tela 
d'uns dos o tres cm de diàmetre i fins 
a 20 cm de longitud. Generalment el 
coloquen parcialment a sota una pedra, 
i el camuflen amb detritus de l'entorn, 
quedant totalment disimulat. Les 
aranyes resten a l'interior i atrapen les 
preses quan queden enganxades a la 
tela del niu. Els mascles, al contrari 
que les femelles, són ben visibles quan 
surten a la recerca de la seva parella. 
Copulen en l'interior del cau i al contrari 
d'altres espècies no són devorats per la 
femella, però tenen una vida curta. La 
seva alimentació es fonamenta, es- 
sencialment, d'altres aranyes i de grans 
escarabats (Tenebrionidae, Cicinde- 
lidae...). El seu cicle vital pot arribar als 
quatre anys. 

Nombroses espècies d'Eresidae 
han estat originalment assignades al 
gènere Eresus, i diverses variants de 
coloració han estat considerades com a 
espècies vàlides. Algunes d'aquestes 
espècies han estat descrites de material 
provinent de la península Ibèrica, com 
per exemple: Eresus frontalis que fou 
descrita del centre de la península 
Ibèrica (considerada com a subespècie 
d'E. cinnaberinus) (Roewer, 1954), Ere- 
sus imperialis de la zona oriental de la 
península Ibèrica (Simon, 1914), Eresus 
sedilloti de la zona central de la penín- 
sula Ibèrica (Simon, 1881) o Eresus 
solitarius del sud de la península 
(Simon, 1873). No obstant, la revisió 
específica del gènere resta del tot in- 
completa (Lehtinen, 1967). Aquest autor 
considera que les dues subfamílies que 
conformen els Eresidae (Eresinae i 
Penestominae) es concentren en la 

Fig. 1. Eresus cinnaberinus (Olivier, 1789) 

Fig. 2. Stegodyphus lineatus (Latreille, 1817) 

regió Etiòpica, emperò, els Eresinae són 
també presents a la regió Oriental i a 
la Mediterrània amb una única espècie: 
Eresus cinnaberinus. 


Material estudiat: l'únic exemplar 
d'Eresus cinnaberinus conegut de 
Mallorca fou capturat a Costitx caminant 
sobre una pared seca, 4/11/90, 1 
femella, F. Ruiz leg., està preparada en 
sec, i està dipositada al Museu de de 
Ciències Naturals de Lluc (col. F. Ruiz). 

A més a més s'ha estudiat un 
exemplar provinent de Còrsega i dos 
especimens immaturs (Eresus cf. cinna- 
berinus) de la península Ibèrica: Monte 
Cintu (Còrsega), 25/6/91, 1 femella, M. 
Palmer leg., MNCM 69, Calar de las 
Palomas (Jaén), 17/4/93, 1 juvenil, G.X. 
Pons, F. Comas, J.A. Alcover i M. Trias 
leg., MNCM 13612; i Puerto de la 
Palomas (Jaén), 16/4/93, 1 mascle 
subadult, G.X. Pons, F. Comas, J.A. 
Alcover i M. Trias leg., MNCM 13683. 

De Còrsega, prèviament, tan sols 
havia estat citada per Simon (1873, 
1914) i Fage (1926) (segons Canard, 
1989). Melic (1995) dóna noves 
citacions de les zones de Conca, Terol 
i Saragossa. 


Stegodyphus lineatus (Latreille, 1817) 


Aquesta espècie, a l'igual que les 
altres de la seva familia, es caracteritza 
per la forma del prosoma, més elevat a 
la part anterior. La coloració d'aquesta 
espècie és molt variable, especialment 
en el mascle. La femella és de color 
brunenc o negre, amb dues bandes 
longitudinals sobre l'opistosoma. El 
mascle alcança uns 7-11 mm de 
longitud, la femella oscila de 10-22 mm. 


Viuen dins un tub de seda molt 
consistent, suspès a la zona inferior de 
l'estrat herbaci o arbustiu. 

Aquesta espècie havia estat citada, 
prèviament, molt poques localitats de la 
península Ibèrica (Fernandez-Galiano, 
1910; Bacelar, 1936; Kraus i Kraus, 
1988). Recentment, Melic (1995) dóna 
noves citacions de les zones d'Osca, 
València i Saragossa. 


Material estudiat: Los Almagros 
(Sierra de Carrascay, Múrcia), 28/3/93, 
1 femella, M. Palmer leg., MNCM 
12363; Playa de El Algarrobillo (Moja- 
car, Almeria), 31/3/93, 1 femella i 1 ju- 
venil, M. Palmer leg., MNCM 12377, El 
Jinete (Albacete), 12/4/93, 1 juvenil, 
G.X. Pons, F. Comas, J.A. Alcover i M. 
Trias leg., MNCM 12442, Liétor (Rio 
Mundo, Albacete), 11/4/93, 1 femella, 
G.X. Pons, F. Comas, J.A. Alcover i M. 
Trias leg., MNCM 12627, Playa de El 
Alquiàn (Almeria), 7/4/93, 1 femella, 
G.X. Pons i J.A. Alcover leg., MNCM 
12749: Platja de Santa Pola (Alacant), 
8/4/93, 1 mascle, 1 femella i 2 juvenils, 
G.X. Pons i J.A. Alcover leg., MNCM 
13225. 

Malgrat no es tenen abundants 
citacions bibliogràfiques es considera 
una espècie frequent, principalment a 
sud de la península Ibèrica. Ha estat 
recol-lectada als Ports de Beceit i Delta 
de l'Ebre, així com a distintes localitats 
de Múrcia i Almeria (C. Ribera, in lit.). 


Discussió 
Les aranyes són, en general, una 


ordre format per espècies amb una 
bona capacitat de dispersió. Darwin 

(1879) ja explicava la capacitat que 
tenen les aranyes per travessar grans 
superficies d’aigua. No obstant, aquesta 
capacitat de dispersió no és comuna a 
totes les espècies doncs, per exemple, 
a les Balears no comptariem amb, 
aproximadament, una vintena de tàxons 
endèmics (Pons i Palmer, en premsa). 
Aquesta endemicitat no és més que el 
resultat d'un aillament genètic. En 
general, les espècies sedentàries són 
d'un interès biogeogràfic excepional. 

Tot fa pensar que els Eresidae són 
una família mala dispersora (de forma 
“natural”) doncs són espècies molt 
lligades al substrat. Emperò sí han 
aconseguit creuar les mars i els oceans 
gràcies a l'acció de l'home. E. 
cinnaberinus no fou recol-lectada 
d'Anglaterra (una de les zones més ben 
prospectades) fins 1816. És més, fins 
1980 no es trobà una segona femella 
(Jones, 1985). Donada la seva 
escassesa aquesta espècie ha estat 
protegida per a tot el Regne Unit 
(Jones, 1985). 

Un altre exemple el tenim amb 
Eresus annulipes qui ha estat 
recol-lectat del Brasil, espècie que amb 
tota seguretat també ha estat transpor- 
tada per la mà de l'home a les regions 
neotropicals (Lehtinen, 1967). 

Totes aquestes dades fan suposar 
que la presència d'E. cinnaberinus al 
Pla de Mallorca sigui també una 
introducció, recent, deguda a la mà de 
l'home. 

